Евродепутатът Владимир Уручеввзе участие в 12-та среща на Парламентарния комитет по стабилизиране и асоцииране ЕС-Албания, която се проведе в столицата на Албания, Тирана на 12 и 13 февруари. Делегатите на Европейския парламент проведоха поредица от срещи с неправителствени организации, мозъчни тръстове, медии и представители на властта: с президента на Република Албания - Илир Мета, с министър-председателя Еди Рама, с председателя на албанския парламент Грамоз Ручи, с председателите на парламентарно представените политически партии, с Постоянния представител на ЕС в Тирана, Романа Влахутин, както и с посланиците на държавите членки на ЕС.
По време на заседанието на Парламентарния комитет по стабилизиране и асоцииране ЕС-Албания,членовете на комитета обсъдиха напредъка на Албания относно върховенството на закона и съдебната реформа. Дискусията обхвана и темите, свързани с последните парламентарни избори, изборната реформа, изпирането на пари, борбата срещу организираната престъпност и корупцията, както и мерките срещу отглеждането и трафика на канабис.Владимир Уручев и колегата му Едуард Кукан (ЕНП, Словакия)отбелязаха напредъкана Албания и готовността за политически ангажимент към реформите, свързани с ЕС от страна на всички политически партии.
В изказването си Владимир Уручев подчерта, че „2018 е важна година за Албания като част от Западните Балкани - регион, чието европейско бъдеще е един от приоритетите на българското председателство на ЕС“. В същото време той напомни, че напредъкътна всяка държава по пътя към членство в ЕС трябва да се оценява според постигнатите резултати в реализация на необходимите реформи и изпълнение на установените критерии.
В резултат от проведената 12-тасреща на Парламентарния комитет по стабилизиране и асоцииране ЕС-Албания, членовете на комитета приеха единодушно Препоръки в подкрепа на започване на преговорите за присъединяване на Албания към ЕС в унисон с представената от ЕК в началото на месец февруари Стратегия на ЕС за Западните Балкани. Те се обединиха около убеждението, че започването на преговори ще даде мощен стимул за приемане и прилагане на необходимия набор от реформи, свързани с ЕС.